వాణిజ్యం, పరిశ్రమల మంత్రిత్వ శాఖ
ఇండియా బ్రెజిల్ ట్రేడ్ మానిటరింగ్ మెకానిజం 6వ సమావేశానికి బ్రెజిల్ను సందర్శించిన వాణిజ్య కార్యదర్శి
వాణిజ్య & పరిశ్రమల మంత్రిత్వ శాఖ వాణిజ్య శాఖ కార్యదర్శి శ్రీ సునీల్ బర్త్వాల్..భారత్-బ్రెజిల్ ట్రేడ్ మానిటరింగ్ మెకానిజం  6వ సమావేశంలో పాల్గొనేందుకు అక్టోబర్ 1 నుండి అక్టోబర్ 4, 2023 వరకు బ్రెజిల్లో అధికారిక పర్యటన చేసారు. కాన్ఫెడరేషన్ ఆఫ్ ఇండియన్ ఇండస్ట్రీ కి ప్రాతినిధ్యం వహిస్తున్న 20 మంది వ్యాపార ప్రముఖుల ప్రతినిధి బృందం ఆయనతో కలిసి పర్యటించింది. ఇరు దేశాల ద్వైపాక్షిక వాణిజ్యం గత రెండేళ్లలో రెండింతలు పెరిగి యూఎస్$16 బిలియన్లకు చేరుకున్న నేపథ్యంలో ఈ పర్యటన జరిగింది. రెండు దేశాల మధ్య వేగంగా పెరుగుతున్న ఈ వాణిజ్యాన్ని బలోపేతం చేయడం ఈ కార్యక్రమ లక్ష్యం.
బ్రెజిల్ అధికారులతో తన చర్చల సందర్భంగా వాణిజ్య కార్యదర్శి భారతదేశ జీ20 ప్రెసిడెన్సీ సమయంలో బ్రెజిల్ మద్దతు ఇచ్చినందుకు ధన్యవాదాలు తెలిపారు. అలాగే బ్రెజిల్ తన జీ20 ప్రెసిడెన్సీని స్వీకరించినప్పుడు మద్దతు ఇవ్వడానికి భారతదేశ నిబద్ధతను ఆయన తెలియజేశారు.
బ్రెజిల్ పరిశ్రమల సమాఖ్య, సావో పాలో వాణిజ్య సంఘం, సావో పాలో రాష్ట్ర పరిశ్రమల సమాఖ్య  మరియు రియో డిలోని పరిశ్రమలతో సహా కీలకమైన బ్రెజిలియన్ సంస్థలతో చర్చలు, వ్యాపార సమావేశాలు మరియు కొత్త వాణిజ్య అవకాశాలను భారత ప్రతినిధి బృందం అన్వేషించింది. ద్వైపాక్షిక వాణిజ్యం మరియు పెట్టుబడి అవకాశాలను పెంపొందించడానికి తన బలమైన నిబద్ధతను ప్రదర్శించింది.
అక్టోబర్ 2, 2023న ప్రతినిధి బృందం భారత్ మరియు బ్రెజిల్ మధ్య పెరుగుతున్న వాణిజ్య సంబంధాలను పెంపొందించే లక్ష్యంతో వివిధ వాణిజ్య సులభతర కార్యకలాపాలలో పాల్గొంది. కమర్షియల్ అసోసియేషన్ ఆఫ్ సావో పాలోతో ఉత్పాదక సమావేశం సంభావ్య వాణిజ్య సహకారాన్ని చర్చించడానికి ఒక వేదికను అందించింది. బ్రెజిల్లో పనిచేస్తున్న భారతీయ కంపెనీలతో ఇంటరాక్టివ్ సెషన్ జరిగింది. వ్యాపార సంఘంలో సన్నిహిత సంబంధాలను పెంపొందించడం మరియు వాణిజ్యాన్ని ప్రోత్సహించడానికి కొత్త అవకాశాలను గుర్తించడం ఈ కార్యక్రమ ఉద్దేశం.
విదేశీ పెట్టుబడిదారులకు మద్దతు ఇవ్వడానికి భారత ప్రభుత్వ నిబద్ధతను హైలైట్ చేస్తూ భారతదేశంలో పెట్టుబడులు పెట్టిన బ్రెజిలియన్ కంపెనీలతో అక్టోబర్ 3వ తేదీన అల్పాహార సమావేశం జరిగింది. ఈ సమావేశంలో కొత్త వాణిజ్యం మరియు పెట్టుబడి అవకాశాలపై కూడా చర్చలు జరిగాయి. శ్రీ బార్త్వాల్ బ్రెజిల్లోని ప్రముఖ ఎంఐసిఇ  కంపెనీల ప్రతినిధులతో సంభాషించారు మరియు ఈ ప్రాంతంలోని కీలకమైన పరిశ్రమల గది అయిన సావో పాలో స్టేట్  పరిశ్రమల సమాఖ్యతో సమావేశమయ్యారు.
అక్టోబర్ 4, 2023న బ్రెజిల్ ఫెడరేటివ్ రిపబ్లిక్ ఫారిన్ ట్రేడ్ సెక్రటరీ శ్రీమతి టటియానా లాసెర్డా ప్రజెరెస్తో ఇండియా-బ్రెజిల్ ట్రేడ్ మానిటరింగ్ మెకానిజం  6వ సమావేశానికి కామర్స్ సెక్రటరీ సహ అధ్యక్షత వహించారు. ద్వైపాక్షిక వాణిజ్యానికి సంబంధించిన విషయాలను ఇరుపక్షాలు విస్తృతంగా చర్చించాయి మరియు దాని మరింత మెరుగుదల కోసం రోడ్మ్యాప్ను వివరించాయి.
బ్రెజిల్ అభివృద్ధి, పరిశ్రమలు, వాణిజ్యం మరియు సేవల వైస్ మినిస్టర్ హెచ్.ఇ. మిస్టర్ మార్సియో ఎలియాస్ రోసాతో కూడా శ్రీ బర్త్వాల్ సమగ్ర చర్చలు జరిపారు.తద్వారా రెండు దేశాల మధ్య ఆర్థిక మరియు వాణిజ్య భాగస్వామ్యాన్ని ముందుకు తీసుకెళ్లారు.
సాంకేతికత బదిలీ, పెట్టుబడులు మొదలైన వాటితో సహా భారతదేశ డైనమిక్ ఆర్థిక వృద్ధి ద్వారా అందించబడిన అవకాశాలపై ప్రముఖ పరిశ్రమలు & బ్రెజిల్ జాతీయ పరిశ్రమల సమాఖ్య సభ్యులతో పరస్పర చర్చతో ఈ పర్యటన ముగిసింది. పెరుగుతున్న సరఫరా గొలుసులో భాగంగా బ్రెజిలియన్ పరిశ్రమలను కూడా భారతదేశానికి ఆహ్వానించారు.
ఈ సందర్శనలో జరిగిన చర్చలు మరియు పరస్పర చర్యలు భారత్-బ్రెజిల్ వాణిజ్య సంబంధాలలో ఆశాజనకమైన వృద్ధిని సూచిస్తున్నాయి. కొత్త వాణిజ్య అవకాశాలను అన్వేషించడం మరియు గ్లోబల్ వాల్యూ చైన్ల ద్వారా ద్వైపాక్షిక ఏకీకరణను బలోపేతం చేయడంపై ప్రత్యేక దృష్టితో భవిష్యత్ సంభాషణలకు ఈ కార్యక్రమాలు సానుకూల ప్రభావాన్ని రూపొందించాయి.